For bygdas befolkning og Tydal kommune var det imidlertid et historisk øyeblikk da strømmen ble satt på kl. 18.20 den 7. august 1949. I 1951 ble linjenettets siste byggetrinn fullført, da linja fra Løvøya til Stugudal ble spenningssatt. Dermed var det strøm i hele Tydal. Stasjonen ble dimensjonert for 250kW, og energien ble fraktet ut i bygda via 5kV høyspent linjenett. (Dette nettet ble i 1964 oppgradert til 22kV ved å bytte isolatorer og trafoer).